
Flere asylsøkere til Norge 

I første halvår av 2008 søkte 5400 personer asyl i Norge, mot 2450 i samme periode i 2007. Av asylsøkerne som fikk saken sin behandlet i første halvdel av 2008, fikk 41 prosent, 1215 personer, innvilget oppholdstillatelse. Av dem som fikk saken behandlet i første halvår fikk 1763 avslag.  

Etter et par år med stabilt antall asylsøkere, økte antallet asylsøkere mot slutten av 2007. Økningen fortsatte inn i 2008. Så langt i år har antallet asylsøkere steget med 120 prosent. 
- Krigs- og konfliktområdene i verden fortsetter å prege asylbildet i Norge. Mange av asylsøkerne kommer fra nettopp disse områdene. Alle som har behov for beskyttelse vil få det etter en individuell behandling av søknaden, sier UDIs direktør Ida Børresen.  

Landene med flest asylsøkere til Norge: 

	
	Første halvår 2008
	Første halvår 2007

	Irak
	1114
	                     495

	Eritrea
	758
	215

	Russland
	487
	331

	Serbia og Kosovo
	446
	168

	Somalia
	412
	85


Asylsøkere fra disse landene utgjør til sammen om lag 60 prosent av asylsøkerne i 2008. Etter en nedgang i søknader fra somaliere i 2007, ser vi igjen en økning i 2008. Så langt i år har søknader fra denne gruppen økt med 385 prosent.


Mer informasjon: www.udi.no

Pressehenvendelser:
UDIs pressetelefon, tlf. 23 35 17 00

